|  |
| --- |
| REPUBLIKA HRVATSKAKRAPINSKO-ZAGORSKA ŽUPANIJAOPĆINA STUBIČKE TOPLICEOPĆINSKI NAČELNIK |

KLASA: 470-01/25-01/08

URBROJ: 2140-27-1-25-1

Stubičke Toplice, 1. listopada 2025.

Na temelju čl. 43. st. 2. Zakona o sustavu unutarnjih kontrola u javnom sektoru (NN 78/15, 102/19, 105/25) i čl. 46. st. 2. toč. 23. Statuta Općine Stubičke Toplice („Službeni glasnik Krapinsko-zagorske županije“ 16/09, 9/13, 15/18, 7/21), općinski načelnik Općine Stubičke Toplice donosi

**ODLUKU**

**O IMENOVANJU OSOBE ZA NEPRAVILNOSTI**

**Članak 1.**

Ivana Zajec, mag. oec, viša stručna suradnica za financije i računovodstvo Jedinstvenog upravnog odjela Općine Stubičke Toplice, imenuje se osobom za nepravilnosti u Općini Stubičke Toplice (dalje: osoba za nepravilnosti).

Kontakt podaci osobe za nepravilnosti:

* Telefon: 049/503-564
* E-mail: racunovodstvo@stubicketoplice.hr

**Članak 2.**

Osoba za nepravilnosti obavlja poslove propisane Zakonom o sustavu unutarnjih kontrola u javnom sektoru i podzakonskim propisima donesenim na temelju Zakona o sustavu unutarnjih kontrola u javnom sektoru, a obvezna je:

- za svaku zaprimljenu prijavu o nepravilnostima popuniti obrazac Podaci o prijavljenoj nepravilnosti,

- obavijestiti odgovornu osobu o zaprimljenoj prijavi o nepravilnosti,

- procijeniti osnovanost zaprimljene prijave o nepravilnostima, pri čemu, na temelju naloga odgovorne osobe može tražiti objašnjenja, smjernice ili stručno mišljenje ustrojstvenih jedinica unutar institucije ili institucije iz nadležnosti,

- odrediti vrstu nepravilnosti koristeći klasifikaciju nepravilnosti u skladu s odredbama Pravilnika o postupanju i izvještavanju o nepravilnostima u upravljanju sredstvima institucija u javnom sektoru,

- predložiti odgovornoj osobi poduzimanje odgovarajućih mjera i aktivnosti za otklanjanje nepravilnosti,

- pratiti tijek postupanja po utvrđenim nepravilnostima,

- pripremiti godišnje objedinjeno izvješće o nepravilnostima.

**Članak 3.**

Stupanjem na snagu ove Odluke prestaje važiti Odluka o imenovanju osobe zadužene za nepravilnosti, KLASA: 470-01/21-01/01, URBROJ: 2113/03-03-21-1 od 15. siječnja 2021.

 **Članak 4.**

Ova Odluka stupa na snagu danom donošenja, a objavit će se na službenim mrežnim stranicama Općine Stubičke Toplice.

OPĆINSKI NAČELNIK

Josip Beljak, dipl. ing. agr.

DOSTAVITI:

1. Ivana Zajec, ovdje
2. Ministarstvo financija, Uprava za financijsko upravljanje, unutarnju reviziju i nadzor, Sektor za financijski i proračunski nadzor, Ulica grada Vukovara 72, 10 000 Zagreb - s povratnicom,
3. Spis, ovdje.